Ληστεία του Λούβρου

Η διάρρηξη και ληστεία του Μουσείου του Λούβρου το 2025 σημειώθηκε στις 19 Οκτωβρίου 2025 μεταξύ 9:30 π.μ. και 9:37 π.μ. στην Πινακοθήκη Απόλλων (Galerie d'Apollon) του Μουσείου του Λούβρου στο Παρίσι της Γαλλίας. Στα μόλις 7 λεπτά που διήρκησε η ληστεία, οι δράστες έκλεψαν μέρος των κοσμημάτων του γαλλικού στέμματος. Εννέα κοσμήματα του Στέμματος της Γαλλίας κλάπηκαν με εκτιμώμενη αξία 88 εκατομμύρια ευρώ. Κατά τη διάρκεια της διαφυγής τους, έπεσε από τους ληστές το στέμμα της αυτοκράτειρας Ευγενίας, το οποίο ανακτήθηκε, αλλά με ζημιά. Ήταν η πρώτη κλοπή έργων τέχνης που σημειώθηκε στο Λούβρο από την ληστεία του πίνακα Le chemin de Sèvres το 1998.

 Ληστεία 
Η ληστεία έλαβε χώρα από τις 9:30 έως τις 9:37 το πρωί, μισή ώρα αφότου το μουσείο άνοιξε για τους επισκέπτες. Οι ληστές έφτασαν στο κτίριο με σκούτερ και εισήλθαν από την πλευρά του Σηκουάνα, φέρνοντας μαζί τους μικρά αλυσοπρίονα, καθώς και άλλα εργαλεία. Οι ληστές φορούσαν κίτρινα και πορτοκαλί γιλέκα για να μοιάζουν με εργάτες.

Δύο άτομα με τα πρόσωπά τους καλυμμένα με μπαλακλάβες κατάφεραν να εισέλθουν σε ένα μπαλκόνι του δεύτερου ορόφου στη νότια πλευρά του κτιρίου χρησιμοποιώντας μια ηλεκτρική σκάλα τοποθετημένη σε όχημα που χρησιμοποιείται συνήθως στο Παρίσι για την ανύψωση επίπλων. Μόλις κατάφεραν να ανέβουν με αυτή τη μέθοδο χρησιμοποίησαν ένα δισκοπρίονο ή τροχό για να κόψουν ένα γυάλινο παράθυρο και να εισέλθουν στη πινακοθήκη Galerie d'Apollon, ενεργοποιώντας συναγερμούς ασφαλείας. Αφού απείλησαν τους φρουρούς με τα ηλεκτρικά τους εργαλεία, οι ληστές έκλεψαν οκτώ αντικείμενα από δύο γυάλινες προθήκες και στη συνέχεια έφυγαν από το μουσείο κατεβαίνοντας τη σκάλα προς δύο άλλα μέλη του πληρώματος, τα οποία περίμεναν με σκούτερ Yamaha TMAX.Rebecca Rosman, Masked thieves steal 'priceless' jewels from the Louvre Museum, NPR (Οκτωβρίου 19, 2025).

Οι ληστές διέφυγαν προς τον αυτοκινητόδρομο Α6. Η όλη κλοπή δεν διήρκεσε περισσότερο από επτά λεπτά.

 Κλοπιμαία 
Τα κλεμμένα αντικείμενα που αναγνωρίστηκαν από το Υπουργείο Πολιτισμού της Γαλλίας είναι τα εξής: 

 Έρευνα 
Η εισαγγελία του Παρισιού ξεκίνησε έρευνα για το περιστατικό, με την εισαγγελέα Λορ Μπεκουό να δηλώνει ότι 60 άτομα είχαν ανατεθεί στην έρευνα. Ο υπουργός Εσωτερικών Λοράν Νουνιέζ δήλωσε σε μεταγενέστερη δήλωσή του ότι ανατέθηκαν περισσότεροι από 100 ερευνητές. Η εφημερίδα "Le Parisien" ανέφερε ότι η αστυνομία βρήκε ηλεκτρικά εργαλεία, ένα καμινέτο, βενζίνη, γάντια, έναν ασύρματο πομποδέκτη (γουόκι τόκι), μια κουβέρτα και ένα στέμμα στο σημείο.

Στις 25 Οκτωβρίου 2025, δύο άτομα συνελήφθησαν σε σχέση με τη ληστεία, ένα από αυτά στο αεροδρόμιο Παρισιού-Σαρλ-ντε-Γκωλ. Οι ερευνητές δήλωσαν ότι αντιστοίχισαν ίχνη DNA που ανακτήθηκαν από ένα κράνος που είχε αφεθεί στον τόπο του εγκλήματος με έναν από τους υπόπτους. Μετά από τέσσερις ημέρες, η εισαγγελία αποκάλυψε ότι οι δύο συλληφθέντες παραδέχτηκαν εν μέρει την εμπλοκή τους στη ληστεία και στη συνέχεια τους απαγγέλθηκαν κατηγορίες για οργανωμένη ομαδική ληστεία και εγκληματική συνωμοσία. Πέντε ακόμη ύποπτοι συνελήφθησαν στις 29 Οκτωβρίου, με μόνο έναν από αυτούς να πιστεύεται ότι ήταν μέλος της τετραμελούς ομάδας. Δύο κατηγορήθηκαν ενώπιον δικαστή στις 31 Οκτωβρίου, ένας 37χρονος άνδρας για ληστεία και εγκληματική συνωμοσία και μια 38χρονη γυναίκα για οργανωμένη ληστεία και εγκληματική συνωμοσία με σκοπό την τέλεση εγκλήματος. Και οι δύο αρνήθηκαν οποιαδήποτε εμπλοκή. Τρεις αφέθηκαν ελεύθεροι. Ένας άλλος ύποπτος εξακολουθεί να παραμένει ασύλληπτος.

Η τοποθεσία των κοσμημάτων είναι ακόμη άγνωστη.

 Αντιδράσεις 
Ο πρόεδρος Εμανουέλ Μακρόν καταδίκασε τη ληστεία, λέγοντας:

Η ληστεία που διαπράχθηκε στο Λούβρο αποτελεί επίθεση σε μια κληρονομιά που αγαπάμε επειδή είναι η ιστορία μας. Θα ανακτήσουμε τα έργα και οι δράστες θα οδηγηθούν στη δικαιοσύνη. Γίνονται τα πάντα, παντού, για να επιτευχθεί αυτό, υπό την ηγεσία της εισαγγελίας του Παρισιού. Το έργο της Νέας Αναγέννησης του Λούβρου, το οποίο ξεκινήσαμε τον Ιανουάριο, προβλέπει ενισχυμένη ασφάλεια. Θα αποτελέσει τον εγγυητή της διατήρησης και της προστασίας αυτού που αποτελεί τη μνήμη και τον πολιτισμό μας.

Ο Υπουργός Εσωτερικών Λοράν Νούνιες χαρακτήρισε το γεγονός ως «μεγάλη ληστεία» και ότι η αξία των κλοπιμαίων είναι «ανυπολόγιστη». Η Υπουργός Πολιτισμού Ρασίντα Ντάτι δήλωσε: «Είδαμε κάποια πλάνα, δεν στοχοποιούν ανθρώπους, μπαίνουν ήρεμα σε τέσσερα λεπτά, σπάνε τις προθήκες, παίρνουν τα λάφυρα τους και φεύγουν. Χωρίς βία, πολύ επαγγελματικά».

 Παραπομπές 

Κατηγορία:Μουσείο του Λούβρου
Κατηγορία:Ληστείες